La X Fira de Comerç de Burjassot calfa motors obrint la sol·licitud de llocs
2025-07-24

L’Ajuntament de Burjassot, a través de la Regidoria de Promoció Econòmica, dirigida per Manuel Lozano, de la mà de CEMEF SLU i al costat de l’Associació de Comerços i Servicis del municipi, està preparant la X Fira de Comerç. Iniciativa de dinamització del comerç local que enguany està d’aniversari, ja que l’Associació de Comerç i Servicis compleix el seu vint-i-cinqué aniversari.

Els dies 25, 26 i 27 de setembre, el Parc La Granja rebrà, un any més, als comerciants i hostalers participants en la X Fira de Comerç, on tots els comerciants del municipi que ho desitgen i hagen sol·licitat el lloc, podran oferir als seus veïns els seus millors productes i gastronomia.

Els comerciants que desitgen participar o informar-se sobre l’esdeveniment poden obtenir tota la informació en CEMEF, des de l’àrea de Promoció Econòmica, cridant al 96 316 02 50 o bé desplaçar-se fins a l’empresa municipal, situada en el carrer Mare de Déu dels Desemparats, núm. 26. La data límit per a sol·licitar un lloc serà el 5 de setembre.

Els veïns del municipi i visitants que desitgen gaudir d’aquest esdeveniment, tindran l’oportunitat de realitzar les seues compres a la fresca al llarg de tot el cap de setmana i, és que, comerciants i hostalers els oferiran els seus millors productes.